སྤྱོད་པའི་མན་ངག་ཡེ་ཤེས་
རང་འབར་བཞུགས་སོ།།
༄༅།། བླ་མ་དམ་པ་རྣམས་ལ་ཕྱག་འཚལ་ལོ། །གཉིས་པ་རྐྱེན་ལམ་དུ་སློང་བ་
རྩལ་སྦྱོང་སྤྱོད་པའི་ཁྲིད་ལ་གསུམ། ཉིན་པར་རྩལ་སྦྱོང་བ། མཚན་མོར་རྩལ་
སྦྱོང་བ། འཆི་ཁར་རྩལ་སྦྱོང་བའོ། །
དང་པོ་ལ་གཉིས། རྩལ་སྦྱོང་བ་དངོས། སྒྱུ་མ་སྦྱོང་བའོ། །དང་པོ་ལ། ངོ་བོ་
རང་བྱུང་གི་རྩལ་འགག་མེད། ངེས་ཚིག་སྐྱེ་མེད་ཀྱི་རིག་རྩལ་འགག་མེད་དུ་འཆར་
བ་ཉིད་འཛིན་མེད་དུ་སྤྱོད་པའོ། །དཔེ་གྱད་ཕྲུགས་རྩལ་གྱི་རྒྱུ་ཡོད་ཀྱང་མ་སྦྱང་
ན་སྣ་བསྒྱུར་མི་ཤེས་ལ། སྦྱངས་པས་འཕྲུལ་ཕྱོགས་མེད་དུ་འབྱོངས་ཏེ་དགྲ་ཐུལ་
བ་བཞིན། རང་བྱུང་གི་ཡེ་ཤེས་ལ་སྟོབས་ཡེ་ནས་རྫོགས་ཀྱང་སྣ་ཚོགས་འཛིན་གྲོལ་
དུ་རྩལ་མ་སྦྱངས་ན་དྲན་རྟོག་ལམ་དུ་བསླངས་མི་ནུས་ལ། རྩལ་སྦྱངས་པས་གང་
ཤར་ལམ་དུ་ལོངས་ཏེ། ལྟ་བ་ཡན་ཐུབ། སྒོམ་པ་ཡེངས་ཐུབ། སྤྱོད་པ་རྐྱེན་ཐུབ་
པ་འགྱུར་རོ། །དེ་ལྟར་ཡང་བླ་ཆེན་གྱིས། རགས་པ་ཐང་སྲས་སྒྲོན་མ་ནས་རྩལ་
སྦྱོང་། འབྲིང་པོ་དབང་པོ་སྒོ་ལྔ་ནས་རྩལ་སྦྱོང་། ཕྲ་བ་པ་སྤུའི་བུ་ག་ནས་རྩལ་སྦྱོང་
བའོ། །ཞེས་དང་། གབ་པ་ལས། ཉམས་ང་མེད་པར་རྩལ་སྦྱོང་ལ། རེ་དོགས་མེད་
པར་རྩེ་མོར་བྱ། ཅེས་པས། རྩལ་སྦྱོང་བ་དངོས་ལ་གཉིས། རྩ་བ་ལས་ལ་གཟུད་
པ། རྐྱེན་སྣང་ལམ་དུ་བསླང་བའོ། །
དང་པོ་ནི། རུ་ཤན་ཞག་གསུམ། དེ་ནས་རྣལ་དབབ་ཞག་གསུམ། དེ་ནས་
388

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
སོར་གཞུག་ཞག་གསུམ་གྱིས་ཤེས་པ་དྭངས་སྙིགས་ཕྱེད་ནས་རང་མལ་དུ་གནས་
པ་དེ་ཉིད་རྩལ་ཕྱོགས་མེད་དུ་སྦྱོང་སྟེ། དེ་ཡང་ལུས་གནད་ཆ་ལུགས་ལྔ་ལྡན་བྱ།
ངག་གནད་རླུང་ཁ་སྦྱོར་དུ་དགང་ལ། རིག་པ་ལ་ངར་བསྐྱེད་དེ་ཕྲ་བ་བ་སྤུའི་བུ་
གའམ་ཏིལ་འབྲུ་ཙམ་ལ་ཤེས་པ་དྲིལ་རླུང་ཁུག་གསུམ་མམ་དགུའི་བར་དུ་བསྒྲིམ་
དེ་ལྟར་ཡང་ཡང་བསྐྱར་ཏེ་སྦྱངས་བས་ཕྲ་བ་ལས་སུ་རུང་བ་དང་། རིག་པ་ནམ་
མཁའི་མཐའ་མཉམ་དུ་རྒྱ་བསྐྱེད་ལ་ཀློང་ཆེན་བོན་ཉིད་ཀྱི་དབྱིངས་ལས་མི་གཡོ་
པའི་མཐར་ཕཊཿབརྗོད་ལ། གནས་ལུགས་ངང་དྭངས་ཀྱི་ཤེས་པ་ས་ལེ་བསྐྱང་།
བ་ལྷན་གྱིས་བཞག །དེ་ལྟར་སྦྱངས་པས་རྒྱ་འབྱམས་ལས་སུ་རུང་ནས་རིམ་བཞིན་
ཀུན་བསྐྱེད་ས་གཞི་ལྟ་བུ། ཀུན་ཁྱབ་ནམ་མཁའ་ལྟ་བུ། གཡོ་མེད་རྒྱ་མཚོ་ལྟ་བུ།
རང་གསལ་ཉི་མ་ལྟ་བུ། རྒྱུན་མེད་ཆུ་བོ་ལྟ་བུ། བརྟན་པ་རི་བོ་ལྟ་བུ། མྱུར་བ་གློག་
ལྟ་བུ། འབྱུང་བཞི་གང་ལའང་ཐལ་བྱུང་དུ་འགྲོ་བ་རྫུ་འཕྲུལ་གྱི་ཐོག་ལྟ་བུའི་རྩལ་
སྦྱང་པས། སེམས་གར་གཏད་དུ་སྡོད་པ། ཡུན་ཅི་གཏད་དུ་འགོར་བ། གཏོང་
ན་འགྲོ་བ། བཞག་ན་འདུག་པ། བཟུང་ན་ཟིན་པ། ཁ་ལ་ཉན་པ་འགྱུར་རོ། །སྐབས་
སུ་རྣལ་དབབ་ལ་བསླབ་བོ།།
གཉིས་པ་རྐྱེན་སྣང་ལམ་དུ་བསླང་བ་ལ་བཞི། སྒོ་གསུམ་ལམ་དུ་བསླང་བ།
ཚོགས་དྲུག་ལམ་ལ་བསླང་བ། རྟོག་ཚོགས་ལམ་དུ་བསླང་བ། སྣ་ཚོགས་ལམ་དུ་
བསླང་བའོ། །དང་པོ་ནི། གཟེར་བུ་ལས། ཤར་བ་གསུམ་གྱིས་རིག་པའི་རྩལ་སྦྱོང་
བ། ཞེས་པས། ལུས་ཀྱི་བྱ་བྱེད། ངག་གི་སྨྲ་བརྗོད། ཡིད་ཀྱི་དྲན་རྟོག་ལམ་དུ་
བསླང་བ་གསུམ་ལས། དང་པོ་ནི། སྔར་ལྟར་རིག་པ་རང་དབང་གྱུར་ཅིང་རང་
ཐོག་ཏུ་གནས་པའི་སྟེང་ནས། དག་པའི་ཕྱག་བསྐོར་འཁྲུལ་འཁོར། མ་དག་པའི་
བརྡུང་བརྡེགས་འཁྲོ་འཚིག །ལུང་མ་བསྟན་མཆོང་རྒྱུག་ཉལ་འདུག་ལ་སོགས་ལུས་
389

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཀྱི་བྱ་བྱེད་ཐམས་ཅད་རབ་ལྟ་ཐོག་ནས་མ་བཀག་པར་རྒྱ་ཡན། འབྲིང་སྒོམ་ཐོག་
ནས་འཛིན་མེད་རང་གྲོལ། ཐ་མར་དྲན་ཐོག་ནས་ཆོ་འཕྲུལ་རྗེས་མེད་དུ་རྩལ་སྦྱོང་
བ་སྟེ། དེ་ཡང་རིག་པའི་ཡེ་ཤེས་གསལ་དྭངས་ཕྱེད་པ། བྱེད་པ་སྙམ་རྟོག་སྐད་ཙམ་
ཡང་མེད་པའི་ངང་ནས་ཤུགས་འབྱུང་དུ་སྤྱད་པའོ། །དེ་ལྟར་ཡང་གཟེར་བུའི་རྩ་
འགྲེལ་ལས། ལུས་ཀྱི་བྱ་བ་སྣ་ཚོགས་བྱར་མེད་ཀྱི་རྩལ་དུ་ཤར་བ། ཅེས་སོ། །གཉིས་
པ་ནི། དག་པའི་བཟླས་བརྗོད་ཀློག་འདོན། མ་དག་པའི་ཚིག་རྩུབ་རྫུན་ཕྲ་ལུང་
མ་བསྟན་གླུ་དབྱངས་འཁྱལ་ཚིག་སོགས་ངག་གི་བརྗོད་ཚོགས་ཐམས་ཅད་ཀྱང་
ཉམས་ལེན་དང་བསྲེ་ཞིང་འགག་མེད་ཤུགས་འབྱུང་དུ་སྨྲ་བ་དང་། ཐ་ནའང་དྲན་
པའི་རྩིས་བཟུང་ལ་རང་བྱུང་རིག་པ་རྗེན་པ་གསལ་བའི་ངང་ནས་མ་བཀག་པར་སྤྱད་
ཅིང་རྩལ་སྦྱོང་བའོ། །སྔ་མ་ལས། ངག་གི་བརྗོད་པ་སྣ་ཚོགས་བརྗོད་མེད་ཀྱི་རྩལ་
དུ་ཤར་བ། ཅེས་སོ། །གསུམ་པ་ནི། དག་པའི་བསྐྱེད་རིམ་འཕྲོ་འདུ། མ་དག་པའི་
དུག་ལྔ་གཡོ་སྒྱུ། ལུང་མ་བསྟན་སྔ་བསམ་ཕྱི་མནོ་ཐམས་ཅད་རང་རིག་ཡེ་ཤེས་རྗེན་
པའི་ངང་ནས་གོང་ལྟར་རྩལ་སྦྱོང་བའོ། །དེ་ལྟར་ཡང་སྔ་མ་ལས། ཡིད་ཀྱི་དྲན་
རྟོག་སྣ་ཚོགས་རྟོག་མེད་ཀྱི་རྩལ་དུ་ཤར་བ། ཅེས་དང་། གཟེར་བུ་ལས། ཕྱི་ནང་
མེད་པར་ཁྱབ་བརྡལ། སྣང་ཚད་སྐུའི་རོལ་པ། གྲགས་ཚད་གསུང་གི་རོལ་པ།
དྲན་ཚད་ཐུགས་ཀྱི་རོལ་པ། བྱུང་ཚད་ཡོན་ཏན་གྱི་རོལ་པ། བྱས་ཚད་ཕྲིན་ལས་
ཀྱི་རོལ་པ། ཞེས་གསུངས་པས། དོན་ལ་སྒོ་གསུམ་གྱི་བྱ་བ་ཐམས་ཅད་བྱེད་པ་མི་
དམིགས་པ་ཤེས་རབ་སྟོང་པའི་ངང་ནས་བྱ་བ་མི་བཀག་པར་སྣ་ཚོགས་ཐབས་ཀྱི་
རང་བཞིན་དུ་འཆར་བ་གཅིག་དགོས་སོ། །དེ་ལྟར་ཡང་གསལ་བྱེད་ལས། འགྲོ་
འདུག་ཇ་འཐུང་ཁ་སྦུབ་འཕྲང་། མཉམ་རྗེས་རྨི་ལམ་བར་དོ་རུ། རྒྱུན་དུ་འབྲལ་
མེད་མ་ཤེས་ན། ཆུ་ཕྲན་ཐན་པས་སྐེམ་པར་འདྲ། ལྟ་སྒོམ་གཉིས་ཀྱི་རྐྱེན་མི་ཐུབ།
390

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
ཅེས་པས། བརྟུལ་ཤུགས་ཀྱི་སྤྱོད་པས་སྒོ་གསུམ་གྱི་བྱ་བ་ཐམས་ཅད་ཆེད་དུ་སྤྱད་
ལ། ལས་དང་པོ་དགེ་སྦྱོར་དང་ལེགས་པར་བསྲེ། བར་དུ་འདྲིས་པ་ཙམ་གྱིས་མི་
ཆོག་སྟེ་ཁོས་དགེ་སྦྱོར་ལ་མི་གནོད་པ་ཞིག་དགོས། ཐ་མར་མི་གནོད་པ་ཙམ་གྱིས་
མི་ཆོག་སྟེ། དེ་དག་དགེ་སྦྱོར་གྱི་གྲོགས་སུ་འཆར་བ་གཅིག་དགོས་སོ། ། །
གཉིས་པ་ཚོགས་དྲུག་ལམ་དུ་བསླང་བ་ལ་དྲུག །དང་པོ་གཟུགས་མཐོང་ལམ་
དུ་བསླང་བ་ནི། མིག་ཤེས་ཀྱི་ཡུལ་དུ་གཟུགས་མཛེས་མི་མཛེས་གང་ཤར་ཡང་།
དེའི་རྗེས་སུ་མི་འབྲང་བར་གཟུགས་སྣང་ཡེ་གྲོལ་ཆེན་པོར་ལ་བཟླ་སྟེ། དེ་ཡང་ཉམས་
ལེན་ལ་གོམས་པ་ཆུང་བ་དག་གིས་གཟུང་འཛིན་གྱི་རྟོག་པ་གཡོས་ཙམ་གྱིས་རང་
ཤར་རང་གྲོལ་མཚོ་ཐོག་ཏུ་ཁ་བ་བབ་པ་ལྟ་བུ་སྐད་ཅིག་དང་པོར་ཡེ་གྲོལ་དུ་ཐག་
བཅད། འབྲིང་ཅེར་ལྟར་ཅེར་གྲོལ་སྔར་འདྲིས་ཀྱི་མི་དང་འཕྲད་པ་ལྟ་བུ་རིག་པའི་
གསལ་ཆ་འགག་མེད་དུ་འཆར་བ་ཤེས་པར་བྱ། ཐ་མ་གཉེན་པོ་དྲན་ཐག་ལྕགས་
སྦུབ་ནས་ཆུ་འདྲེན་པ་ལྟ་བུས་གཟུགས་སྣང་གང་ཤར་རང་ཁར་མི་སྤྱད་པར་གང་
ཤར་འཛིན་བྲལ་བདེན་མེད་སྒྱུ་མའི་རྣམ་རོལ་དུ་རྩལ་སྦྱོང་བའོ། །དེ་ལྟར་ཡང་བླ་
ཆེན་གྱིས། དབང་པོ་ཡུལ་ལྔའི་རྗེས་སུ་མི་འབྲེང་བ། འབྲེང་ཡང་རྣམ་པར་མི་ཕྱེ་
བ། ཕྱེས་ཀྱང་བདག་ཏུ་མི་བཟུང་བ། བཟུང་ཡང་བག་ཆགས་སུ་མི་ཞེན་པ། ཞེས་
གསུངས་སོ། །གཉིས་པ་སྒྲ་གྲགས་ལམ་དུ་སློང་བ་ནི། རྣ་ཤེས་ཀྱི་ཡུལ་དུ་སྒྲ་སྙན་
པ་ལ་སོགས་གང་ཐོས་ཀྱང་། དེའི་རྗེས་སུ་མི་འབྲང་བར་གོང་ལྟར། རབ་ཡེ་སྟོང་
རྩ་བྲལ་དམིགས་མེད་དུ་ལ་བཟླ། འབྲིང་རྟོག་འཛིན་གྱི་ཤེས་པ་བྲིང་ངེ་བའི་མཚངས་
བཙལ། ཐ་མར་དྲན་ཤེས་བཟུང་ལ་ཉམས་ལེན་གྱི་དམིགས་མ་ཤོར་བར་རྩལ་སྦྱོང་
བའོ། །གསུམ་པ་དྲི་ཚོར་ལམ་དུ་བསླང་བ་ནི། སྣ་ཤེས་ཀྱི་ཡུལ་དུ་དྲི་ཞིམ་པ་མི་ཞིམ་
པ་ལ་སོགས་གང་བྱུང་ཡང་། དེ་ཉིད་ལ་ཆགས་སྡང་དང་སྤང་བླང་མི་བྱེད་པར་
391

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
རབ་ལྟ་ཐོག་ནས་ཡེ་གྲོལ། འབྲིང་སྒོམ་ཐོག་ནས་ཅེར་གྲོལ། ཐ་མར་རྗེས་ཤེས་ཀྱི་
སྟེང་ནས་ཕྱིས་མི་འཁྲུལ་བའི་གོ་བགོ་ཞིང་ཉམས་ལེན་དང་འདྲེས་སུ་བཅུག་གོ །བཞི་
པ་རོ་མྱོང་ལམ་དུ་བསླང་བ་ནི། ལྕེའི་ཡུལ་དུ་རོའི་རྣམ་པ་ཁ་བ་མངར་བ་སྐྱུར་བ་
ལ་སོགས་གང་མྱོང་ཡང་ཡེ་སྟོང་རྩ་བྲལ་ཆེན་པོར་ཐག་རྦད་རྦད་བཅད་ཅིང་། གོམས་
པའི་མཐུ་ཆུང་བ་དག་གིས་ཀྱང་རོ་མྱོང་ཤེས་པའི་རྩ་བ་བཅད་དེ་ཉམས་ལེན་གྱི་
གདེང་བསྐྱེད་དོ། །ལྔ་པ་རེག་བྱ་ལམ་དུ་བསླང་བ་ནི། ལུས་ཀྱི་ཡུལ་དུ་རེག་བྱ་
འཇམ་རྩུབ་དྲོ་གྲང་ལྕི་ཡང་གང་བྱུང་ཡང་སྔར་ལྟར་རབ་འབྲིང་ཐ་མའི་ཉམས་ལེན་
གསུམ་གྱིས་མྱོང་སྟོང་འཛིན་མེད་རང་གྲོལ་དུ་རྩལ་སྦྱོང་པའོ། །དྲུག་པ་ནི་རྟོག་
ཚོགས་ལམ་སློང་དང་དོན་གཅིག་གོ །དེ་ལྟར་སྣང་ཡུལ་མ་འགག་ལ་ཡུལ་གྱི་འཛིན་
རྟོག་ཞི། གཤིས་ལུགས་སྟོང་པའི་རང་མདངས་གདོད་ནས་སྤང་བླང་དགག་སྒྲུབ་
དང་བྲལ་བ་ཐམས་ཅད་མཉམ་པ་ཉིད་དུ་ཐག་བཅད་དེ། འཁོར་འདས་ལམ་
གསུམ་གྱིས་བསྡུས་པའི་བོན་ཐམས་ཅད་ཡེ་ནས་རང་གི་ངོ་བོས་མ་གྲོལ་བ་གང་ཡང་
མེད་པས་ཡེ་སྟོང་རྩ་བྲལ་དུ་གནས་པའོ། །དེ་ལྟར་ཡང་སྒྲོན་མ་ལས། རང་རིག་
ཡེ་ཤེས་ལས་རྩལ་དྲུག་ཡུལ་དྲུག་ཏུ་ཤར་ནས། བྱ་བྱེད་སྣ་ཚོགས་སུ་བྱེད་པ་འདི་
ནི་སྤྲུལ་སྐུ་རང་ལ་ཤར་བ་ཡིན། ཞེས་གསུངས། ཐ་ནའང་གཟུགས་ལ་སོགས་ཡུལ་
གཞན་ལ་འཛིན་པ་ཞུགས་དུས་འཛིན་མཁན་གྱི་ཤེས་པ་ཆེད་དུ་ངོས་བཟུང་སྟེ།
རང་རིག་ཡེ་ཤེས་རྗེན་པ་གསལ་བའི་ངང་ནས་ཡུལ་སྣང་མ་འགག་ལ་རྟོག་དཔྱོད་
ཀྱི་རྩོལ་བ་མི་བྱ་ཞིང་ཉམས་ལེན་དང་ཤུགས་ཀྱིས་འདྲེས་སུ་བཅུག་སྟེ། དེ་ཡང་
འདྲེས་པ་ཙམ་གྱིས་མི་ཆོག་དེ་དག་གྲོགས་སུ་འཆར་བ། ཤར་བ་ཙམ་གྱི་མི་ཆོག་
གཉིས་མེད་རོ་མཉམ་པ་ཞིག་དགོས་སོ། །
གསུམ་པ་རྟོག་ཚོགས་ལམ་དུ་བསླང་བ་ལ། གང་ཟག་གི་རྒྱུད་ལ་ཞག་རེ་ལའང་
392

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
རྟོག་པ་ཉི་ཁྲི་ཆིག་སྟོང་རྒྱུ་བ་གསུངས་ཀྱང་། ལམ་དུ་བསླང་ཚུལ་གཅིག་ལས་མེད་
པས། དེས་ན་ཏོལ་སྐྱེས་ཀྱི་དྲན་པ་ཕྲ་རགས་སྦོམ་གསུམ་བཟང་ངན་གང་འདྲ་སྐྱེས་
ཀྱང་། ཆེད་དུ་ཡང་མི་སྤང་། རྩོལ་བས་ཀྱང་མི་སྒྲུབ། དེའི་དབང་དུའང་མི་གཏོང་
སྟེ། རབ་ལྟ་ཐོག་ནས་ཟིལ་གནོན་མཚོ་ལ་ཁ་བ་བབ་པ་ལྟ་བུའམ། འབྲིང་སྒོམ་ཐོག་
ནས་འབུར་འཇོམ་བ་མོ་ལ་ཉི་མ་ཕོག་པ་ལྟ་བུའམ། ཐ་མར་དྲན་འཛིན་གྱི་སྟེང་
ནས་རྗེས་སྙོགས་སྐྱེས་བུ་ཞེ་སྡང་ཅན་ལ་གྲོས་ཐེབས་པ་ལྟ་བུས་ཉོན་མོངས་རང་ཁར་
མི་སྤྱད་པར་ཉམས་སུ་བླང་ཞིང་། ཡང་ཐས་ཀྱང་ཡུལ་ཡིད་དུ་མི་འོང་བ་ལ་དམིགས་
པའི་ཁོང་འཁྲོ་སྐྱེས་པའི་ཚེ། དེ་ཅར་གྱིས་ངོས་བཟུང་ནས་ངོ་བོ་ལ་བལྟ། ཁུང་གཅར།
རྩ་བ་བཅད་པས། ཁང་སྟོང་ནས་རྐུན་མ་བྲོས་པ་ལྟར་གར་སོང་ཆ་མེད། བཙལ་
བས་མ་རྙེད། བལྟས་པས་མ་མཐོང་། ཞེ་སྡང་གི་ངོ་བོ་གཞི་རྩ་མེད་པར་ཧར་གྱིས་
གྲོལ། སངས་ཀྱིས་ཡལ། དང་པོ་མ་བྱུང་། ད་ལྟར་མི་གནས། གར་མ་སོང་བ།
ངང་དེར་རང་ཞི་རང་ཡལ་དུ་ཐག་ཆོད་པར་བྱས་ལ། གཞན་ཡིད་དུ་འོང་བ་ལ་
འདོད་ཆགས། རང་བས་མཐོ་བ་ལ་ཕྲག་དོག །དམའ་བ་ལ་ང་རྒྱལ་ལ་སོགས་དྲན་
རྟོག་གང་སྐྱེས་ཐམས་ཅད་གོང་ལྟར་རྩ་བ་བཅད་ཅིང་ཉམས་ལེན་གྱི་གསལ་མདངས་
ཐོན་པར་བྱའོ། །དེ་ལྟར་ཡང་གཟེར་བུ་ལས། རང་བྱུང་ཡེ་ཤེས་གཞི། ཉོན་མོངས་
དུག་ལྔ་རྩལ། རྗེས་སུ་འབྲེང་ན་འཁྲུལ་ལུགས། སྐྱོན་དུ་ལྟ་ན་གོལ་ས། རང་སར་
གློད་པ་ཐབས། ཀློང་དུ་གྲོལ་བ་ལམ། གཉིས་སུ་མེད་པ་རྟོགས་པ། མངོན་དུ་
གྱུར་པ་འབྲས་བུའོ། །ཞེས་གསུངས་སོ། །
བཞི་པ་སྣ་ཚོགས་ལམ་དུ་བསླང་བ་ལ་གསུམ། རང་བཞིན་ཀུན་དགའི་སྤྱོད་
པ། གསང་བ་བརྟུལ་ཤུགས་ཀྱི་སྤྱོད་པ། ཕྱོགས་ལས་རྣམ་པར་རྒྱལ་བའི་སྤྱོད་
པའོ། །དང་པོ་ནི། སྒྲོན་མེ་འཕྲ་བུ་ལ་རླུང་སོགས་རྐྱེན་ངན་གྱིས་གནོད་པ་ལྟར།
393

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
དབང་པོ་ཐ་མའམ་ལྟ་བའི་གདེང་མ་ཐོབ་པར་གསང་བའི་སྤྱོད་པ་ལ་འཇུག་ཀྱང་
མི་ཕན་པའི་ཚུལ། ཡང་རྩེ་ལས། ལྟ་བ་མེད་པའི་སྤྱོད་རྐྱང་ནི། རྐྱལ་མེད་རྒྱ་མཚོར་
མཆོང་བ་འདྲ། ཞེས་དང་། རྒྱུད་ལས་ཀྱང་། རང་རྒྱུད་མ་གྲོལ་སྤྱོད་པ་ཐོ་ཚོ་ཆེ།།
འདྲེ་སྐྱོན་འཁྲུལ་པ་རི་ལ་ཤོར་བ་འདྲ༎ བདེན་དོན་བྱུང་ཡང་ཚད་མར་འཛིན་རྒྱུ་
མེད།། ཅེས་གསུངས། དེའི་ཕྱིར་ན་ལས་དང་པོར་གྱུར་པའི་སྐྱེས་བུ་དེས་སྤྱོད་ལམ་
ཐམས་ཅད་གོང་ལྟར་ཉམས་ལེན་གྱི་རྩིས་ཟིན་པར་བྱེད་ཅིང་། དེའི་དུས་སུ་འགལ་
རྐྱེན་མི་མཐུན་པ་ཐམས་ཅད་སྤོང་། མཐུན་རྐྱེན་གྲོགས་སུ་འགྲོ་བ་ཐམས་ཅད་
བརྟེན། ཐབས་ཕར་ཕྱིན་ལ་སོགས་སེམས་དཔའི་སྤྱོད་ཚུལ་ཐམས་ཅད་དང་དུ་
བླང་སྟེ། དྲང་དོན་མུན་སེལ་ལས། སྣང་བ་གནོད་པའི་དུས་ན་ཕན་པའི་གྲོགས་
བརྟེན། ཞེས་དང་། གསུང་རབ་ལས། སེམས་སྤྱོད་ཚུལ་ཟབ་མོ་ལ་རབ་ཏུ་སྤྱོད་
པར་བྱའོ། །ཞེས་གསུངས། དེ་ལྟར་ཕྱི་ནང་གསང་བའི་བསྲུང་བྱ་བསྲུང་། བསླབ་
བྱ་བསླབ་སྟེ་ནང་དུ་རང་སེམས་ལ་ཉམས་ལེན་ནན་ཏན་བསྐྱེད་ཅིང་བསྒོམས་
པས་སྒོམ་པ་ཤེས་རྒྱུད་ལ་གོམས་ཤིང་འདྲིས་པའི་དུས་ན་སྤྱོད་པ་ངང་གིས་ཅི་སྤྱད་
བོན་ཉིད་དུ་འགྲོ་བའོ། །
གཉིས་པ་གསང་བ་བརྟུལ་ཤུགས་ཀྱི་སྤྱོད་པ་ནི། དེ་ལྟར་ཁྲེགས་ཆོད་དུ་ལྟ་བའི་
གདེང་བཅའ། ཐོད་རྒལ་དུ་སྒོམ་པའི་རྩལ་འདོན། འདིའི་སྐབས་སུ་དེ་ཉིད་སྤྱོད་
ལམ་དང་འདྲིས་སུ་བཅུག་པས་ལྟ་བའི་གདེང་ཐོབ་པའི་ཚུལ། རྒྱུད་ལས། ལྟ་བ་
གདིང་དང་ལྡན་ན་ཁྱུང་ཆེན་འདྲ།། ངམ་གྲོག་ཤ་ཤོ་ཉམས་ང་མེད་པ་བཞིན།། དུས་
རྣམས་རྟག་ཏུ་ལྟ་བའི་ངང་གནས་པ༎ ཞེས་དཔེར་ན་ཁྱུང་གནམ་འཕངས་གཅོད་
པའི་དུས་སུ་ངམ་གྲོག་ཤ་ཤོ་གྱེན་ཐུར་གང་ལའང་ཉམས་ང་མེད་པ་བཞིན། གདམས་
པ་འདི་ཉམས་སུ་ལེན་པའི་གཤེན་པོ་དེ་ཡང་དུས་རྟག་ཏུ་ལྟ་བའི་ངང་ལ་གནས་
394

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
པས། རང་ལ་སྡང་བའི་དགྲ་བྱུང་བའི་དུས་སུ་ལྟ་བ་གདེངས་དང་ལྡན་པ་མཁར་
བཙན་གྱི་གྱད་པ་ལྟ་བུ། གནོད་པའི་བགེགས་བྱུང་བའི་དུས་སུ་ཐོག་འགེལ་དུ་བྱ་
བ་བསྐལ་པའི་མེ་ལྟ་བུ། ན་ཚ་དང་སྡུག་བསྔལ་བྱུང་བའི་དུས་སུ་ཟུག་རྔུ་དང་སྡུག་
བསྔལ